เมืองทอง คว้า อาโอยามะ แนวรับดีกรีเจลีกเสริมแกร่ง
ทีมกิเลนผยอง เซ็นสัญญาคว้าตัวนาโออากิ อาโอยามะ กองหลังทีมชาติญี่ปุ่นชุดเอเชียนเกมส์ 2006 ร่วมทีมด้วยสัญญา 2 ปี พร้อมด้วย พีรดนย์ ฉ่ำ รัศมี แข้งดาวรุ่งจากทีมจามจุรี ยูไนเต็ด สู้ศึกไทย พรีเมียร์ลีก 2015 ด้านดราแกน ทาลายิช กุนซือใหญ่ของทีมโปรยยาหอม สองแข้งใหม่มีความแข็งแกร่ง และสามารถพิสูจน์ตัวเองได้ไม่ยาก,12 ม.ค. สโมสรฟุตบอลเอสซีจี เมืองทอง ยูไนเต็ด แถลงข่าวเปิดตัว นาโออากิ อาโอยามะ ปราการหลังพันธุ์แก่งชาวอาทิตย์อุทัย อดีตกองหลังทีมชาติญี่ปุ่น เข้าร่วมทีมอยางเป็นทางการ พร้อมด้วยดาวรุ่งจากทีมจามจุรี ยูไนเต็ด พีรดนย์ ฉ่ำรัศนมี ทายาทอดีตนักเตะทีมชาติไทย ลงสู้ศึกไทยลีกฤดูกาล 2015,สำหรับอดีตกองหลังชาวซามูไรวัย 28 ปี ย้ายมาจากทีมเวนท์โฟเร็ต โคฟุ ในเจลีกของญี่ปุ่น เคยผ่านประสบการณ์กับหลายทีมดังไม่ว่าจะเป็น ชิมิสุ เอสพัลส์ และโยโกฮามา เอฟ มารินอส ร่วมทั้งเคยติดทีมชาติญี่ปุ่นชุดเอเชียน เกมส์ ในปี 2006 นัดด้วย,ในการย้ายมาค้าแข้งในไทยลีกครั้งนี้ เซ็นเตอร์ฮาล์ฟเจ้าของส่วนสูง 182 เซนติเมตร เผยว่า ถือเป็นความท้าทายใหม่สำหรับชีวิต เพราะด้วยอายุของผมเองก็ยังคงสามารถเล่นเจลีกได้อีกหลายปี แต่ทันทีที่สโมสรเอสซีจี เมืองทองฯ ติดต่อเข้ามา ทำให้ผมต้องเริ่มหาข้อมูลเกี่ยวกับไทยลีกมากขึ้น รวมทั้งในช่วงหลายปีที่ผ่านมา มีนักเตะญี่ปุ่นหลายคนเข้ามาเล่นที่นี่ ผมรู้สึกว่าไม่ใช่เรื่องง่ายเลย และสโมสรแห่งนี้ก็เป็นสโมสรชั้นนำของเมืองไทย ผมสัญญาว่าจะพยายามช่วยทีมให้ประสบความสำเร็จให้ได้มากที่สุด อาโอยามะ กล่าว,ด้าน เจ้านิว พีรดนย์ ทายาทลูกหนังของอดีตนักเตะทีมชาติไทย ประภาส ฉ่ำรัศมี ได้กล่าวขอบคุณสโมสรเมืองทองที่ให้โอกาสและความไว้วางใจ จากนี้จะพยายามอย่างหนักพิสูจน์ตัวเองให้ได้ในการแข่งขันไทยพรีเมียร์ลีก ฤดูกาลหน้า,ขณะที่ดราแกน ทาลายิซ กุนซือใหญ่ของทีม กล่าวถึงสองผู้เล่นใหม่ของทีมกิเลนผยองว่า นาโออากิ อาโอยามะ เป็นกองหลังที่มีความแข็งแกร่งและประสบการณ์ที่ดีจากเจลีก ซึ่งจะเข้ามาช่วยให้แผงหลังของเราดีขึ้นกว่าในฤดูกาลที่ผ่านมา ส่วนพีรดนย์  ฉ่ำรัศมี เป็นกองกลางดาวรุ่งที่มีความสามารถเช่นกัน ผมเชื่อว่าเขาจะพิสูจน์ตัวเองกับเราได้อย่างแน่นอน,ทั้งนี้ นาโออากิ อาโอยามะ เซ็นสัญญาค้าแข้งเป็นเวลา 2 ปี ถือเป็นผู้เล่นสัญชาติญี่ปุ่นคนที่สองต่อจาก โนบูยูกิ ไซเซน ที่เคยมาค้าแข้งในถิ่นเอสซีจี สเตเดียมแห่งนี้ เมื่อปี พ.ศ.2553 และเป็นผู้เล่นในโควตาต่างชาติคนที่ 4 ของทีมต่อจากมาริโอ ยูรอฟสกี้, คิม ดอง จิน และเคลตัน ซิลวาโดยจะสวมเสื้อหมายเลข 5 ลงทำศึกไทยพรีเมียร์ลีกในฤดูกาล 2015
ทีมกิเลนผยอง เซ็นสัญญาคว้าตัวนาโออากิ อาโอยามะ กองหลังทีมชาติญี่ปุ่นชุดเอเชียนเกมส์ 2006 ร่วมทีมด้วยสัญญา 2 ปี พร้อมด้วย พีรดนย์ ฉ่ำ รัศมี แข้งดาวรุ่งจากทีมจามจุรี ยูไนเต็ด สู้ศึกไทย พรีเมียร์ลีก 2015 ด้านดราแกน ทาลายิช
กิเลนผยอง,เอสซีจี เมืองทอง ยูไนเต็ด,นาโออากิ อาโอยามะ,พีรดนย์ ฉ่ำรัศมี,ดราแกน ทาลายิช,ไทยพรีเมียร์ลีก,ข่าวกีฬา